Ալեքսանդր Ֆորմոզով

** Ալեքսանդր Նիկոլաևիչ Ֆորմոզով** (), կենդանաբան, կենսաաշխարհագրագետ, բնագետ և  նկարիչ-անիմալիստ։ Կենդանիների և բնական միջավայրի փոխհարաբերությունների, շրջակա միջավայրի վերլուծության մագիստրոս։ Կենսաբանական գիտությունների դոկտոր (1935), պրոֆեսոր (1935)։

## Կենսագրություն
Ծնվել է Նիժնի Նովգորոդ քաղաքում `Նիկոլայ Ելպիդիֆորովիչ Ֆորմոզովի (1871-1928) և Էլիզաբեթ Ֆեդորովնայի  ընտանիքում:.
Նրա հայրը շատ լավ որսորդ էր։ Նրանից Ալեքսանդր Նիկոլաևիչը ժառանգել էր բնության սերը։
Ալեքսանդրը նախնական ուսումը ստացել է  տեղի գիմնազիայում, որից հետո տեղափոխվել է Վարշավայի պոլիտեխնիկական ինստիտուտ` քիմիա սովորելու։ 
Դրանից հետո նա սովորել է Նիժնի Նովգորոդի համալսարանի կենսաբանական ֆակուլտետում։

1919-ին նա միացել է Կարմիր բանակին և կռվել Հարավային ճակատում և գերի է ընկել։

1925-ին ավարտել է Մոսկվայի համալսարանի բնագիտության ֆակուլտետը։

1926-1928 թվականներին նա մասնակցել է ԽՍՀՄ ԳԱ արշավախմբին դեպի Մոնղոլիա և Հեռավոր Արևելք՝ որպես կենդանաբանական ջոկատի անդամ։

1929-1930 թվականներին եղել է Լենինգրադի կիրառական կենդանաբանության և ֆիտոպաթոլոգիայի ինստիտուտի դոցենտ։

1930 թվականից Մոսկվայի պետական համալսարանի դոցենտ է, 1935 թվականից՝ պրոֆեսոր, իսկ  դոկտորի կոչում  շնորհվել է առանց թեզ պաշտպանելու։

1930-1934 թվականներին եղել է Մոսկվայի համամիութենական գյուղատնտեսական համալսարանի դոցենտ։

Հայրենական մեծ պատերազմի ժամանակ Ֆորմոզովը զբաղվում էր  սրված վարակիչ հիվանդությունների և համաճարակների կանխարգելման խնդրի լուծմամբ։

1946 թվականին նա ստեղծեց կենսաաշխարհագրության լաբորատորիա։

1956 թվականին Ֆորմոզովը երկամսյա ուղևորություն կատարեց դեպի Ռիո դե Ժանեյրո, մասնակցելու 18-րդ միջազգային աշխարհագրական համագումարին, որտեղ ֆրանսերենով զեկույց կարդաց, շրջեց Բրազիլիայում և ԽՍՀՄ-ի համար  բերեց 125 թռչնատեսակների և 12-15 կաթնասուների հավաքածու։

Նա 1962 թվականի նոյեմբերի 20-ին անցավ կենսաթոշակի, բայց շարունակեց աշխատել որպես ավագ գիտաշխատող և խորհրդատու։

Նա ամուսնացել է երկու անգամ՝ նախ Լյուբով Նիկոլաևնա նե Պրոմպտովայի հետ։ Նրանք ունեցել են մեկ որդի՝ Ալեքսանդր Ալեքսանդրովիչ Ֆորմոզովը, որը ականավոր հնագետ էր։ Նրա երկրորդ կինը Վարվառա Իվանովնա Օսմոլովսկայան էր,  կենդանաբան, կենսաբանական գիտությունների թեկնածու։ Նրանք ունեցել են  որդի՝  Նիկոլայը, որը  աստվածաբան էր, բնապահպան և իր հոր գրքերի հրատարակիչը և  դուստր՝  Էլիզավետան, որը  մանրէաբան էր։

Մահացել է 1973 թվականի  դեկտեմբերի 22-ին և  թաղված է Մոսկվայի Նովոդեվիչի գերեզմանատանը։ Իր ուսանող կենսաբան և կենդանիների քանդակագործ Վ.Մ.Սմիրինը նրա գերեզմանաքարի վրա պատկերել է կզաքիս։

## Ծանոթագրություններ

## Գրականություն
* 
* . — С. 277—282.
*  (обл.)
* .
* . — С. 166, 229.
* 
* *Герасимов И. П., Исаков Ю. А., Кириков С. В., Насимович А. А., Зимина Р. П., Панфилов Д. В., Мурзаев Э. М., Рихтер Г. Д., Нейштадт М. Н., Ходашева К. С., Злотин Р. И., Рахилин В. К., Барыкина В. В., Шубникова О. Н.* Александр Николаевич Формозов (1899—1973) // Известия АН СССР. Серия географическая. 1974. № 2. С. 158—160.
* 

## Արտաքին հղումներ
* Энциклопедия владельца птицы — Александр Николаевич Формозов (К 70-летию профессора А. Н. Формозова)

Կատեգորիա:20-րդ դարի կենսաբաններ
Կատեգորիա:Գիտնականներ այբբենական կարգով
Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Մոսկվայի պետական համալսարանի պրոֆեսորներ
Կատեգորիա:Ռուս բնագետներ
Կատեգորիա:Ռուս գիտնականներ
Կատեգորիա:Ռուս կենդանաբաններ